Document ID: /roh_data/filtered/fineweb-2-filterrobots_roh.jsonl.gz/35228

Suenter ina notg stailida hai dà en grondas parts da la Svizra temperaturas sut nulla grad, quai l'emprima giada quest atun. Sco Meteonews ha communitgà hai dà schelira da terren. A Turitg-Kloten saja per exempel stà la fin avrigl uschè fraid l'ultima giada. A Samedan haja il termometer mussà la bun’ura baud minus 7,3 grads. A La Brévine en il chantun Neuchâtel minus 7 grads, scriva SRF Meteo.
RTR novitads 09:00